EL-i 20,7 miljoni dollari (17,8 miljoni euro) suurune pakett taastab režiimi võimekuse eirata oma rahva vajadusi ning halvab sisulised poliitikamuutused, sõnas USA eriesindaja Iraanis Brian Hook reedel avalduses.

"Rohkem raha ajatolla käes tähendab rohkem raha korraldada nendes samades Euroopa riikides palgamõrvu," ütles ta.

Hook lisas, et Iraani rahvas seisab silmitsi väga reaalse majandusliku survega, mille on põhjustanud nende valitsuse korruptsioon, halb juhtimine ja suured investeeringud terrorismi ja väliskonfliktidesse.

USA ja Euroopa Liit peaksid tema sõnul tegema koostööd, et leida kestvaid lahendusi, mis tõeliselt toetavad Iraani rahvast ja teevad lõpu regionaalse ja globaalse stabiilsuse ohtu seadmisele režiimi poolt.

EL teatas Iraani abipaketist neljapäeval. See on Brüsseli sõnul mõeldud projektide tarbeks, mis toetavad püsivat majandusliku ja sotsiaalset arengut. Pakett sisaldab vahendeid erasektori väljaarendamiseks, teatas Euroopa Komisjon. Tegemist on esimese maksega suuremast, 50 miljoni euro suurusest paketist, mis on suunatud määrava tähtsusega majanduslike ja sotsiaalsete väljakutsetega toimetulemiseks.

"(Raha) on osa taaskäivitatud koostööst ja läbikäimisest Euroopa Liidu ja Iraani vahel pärast Ühise Kõikehõlmava Tegevuskava (JCPOA - tuumaleppe) lõpule jõudmist," teatas Brüssel.

Pärast Iraani tuumaleppest välja astumist 2015. aastal kehtestas Washington augustis Teherani suhtes taas sanktsioonid ning hoiatas teisi riike majanduskoostöö eest Islamivabariigiga.